**RANGOS DÍJAT KAPOTT A Lexus PRÉMIUM JACHT tanulmányA – JÖN A SOROZATGYÁRTÁS**

**A világ vezető** [**környezetbarát prémium hibrid elektromos**](https://www.lexus.hu/hybrid-2/#introduction) **autógyártójaként ismert, ám az utóbbi években fokozatosan nemzetközi luxus életmód márkává váló Lexus bejelentette, hogy a jövőben nagyobb luxusjachtot is gyárt majd, miután a japán „Év Hajója” verseny zsűrije különdíjjal jutalmazta a Yokohamai Nemzetközi Hajókiállításon bemutatott, különleges Lexus Sport Yacht tanulmányt.**

A 2017 januárjában különleges médiaesemény keretében bemutatott, egyedi Lexus Sport Yacht lenyűgözte az autós és hajós világot. A jachtot világ legzöldebb és leginnovatívabb autógyártójának tartott, a Lexus prémium márkát jegyző [Toyota](http://www.toyota.hu/) elnöke, Akio Toyoda és a [Lexus](http://www.lexus.hu/) elnöke, Yoshihiro Sawa, illetve Shikegi Tomoyama, a Toyota Marine üzletágát irányító ügyvezető alelnök mutatta be Miamiban. A Lexus Sport Yacht tanulmányt a Lexus Design részleg dolgozta ki, hogy új területeket tárjon fel a luxus- és aktív életstílus körében. A hajót a Toyota Marine tervezte. Eddig egyetlen prototípus készült el a Wisconsin államban található Pulaski városban működő Marquis-Larson Boat Group vállalat közreműködésével.

**Gyártásba kerül a díjnyertes jacht tanulmány**

A díjat Shikegi Tomoyama vette át a Japán Nemzetközi Hajókiállításon, s az igazgató ez alkalomból azt is elárulta, hogy a Lexusnak egy világszerte árusított, prémium kategóriás jacht gyártását tervezi.

*„A Lexus Sport Yacht tervezése, megépítése, tesztelése, illetve a tanulmány tavalyi bemutatása révén szerzett értékes tapasztalatok alapján úgy döntöttünk, hogy megtesszük a következő merész lépést ezen az úton, és egy nagyobb, vadonatúj, még magasabb szintű komfortot és tágasabb teret kínáló jacht megépítésében hasznosítjuk a tanulmány előremutató jellemzőit.”* . fogalmaz Tomoyama. *Úgy tervezzük, hogy 2019 második felében kezdjük meg az értékesítést az USA-ban, Japánban pedig 2020 tavaszától lesz kapható a hajó.”*

Az új jacht gyártása a [Marquis-Larson](http://www.marquisyachts.com/) vállalattal létrejött együttműködésen alapul, felhasználva a cég elismert hajóépítési szaktudását. A 65 lábas, „fly bridge” kialakítású új jacht fedélzete alatt tágas kabinok és egy 15 főt befogadó szalon is elfér. A biztonságról, az okostelefonok integrálásáról, a távdiagnosztikáról és a karbantartásról, illetve a hajó egyéb funkcióiról a vállalat új Mobilitási Szolgáltatások Platformjának (MSPF) kapcsolódó szolgáltatásai gondoskodnak majd. A 65 láb hosszú hajóra vonatkozó specifikációkat, árat és egyéb részleteket később teszi közé a Lexus.

**A Lexus Sport Yacht tanulmány**

A Lexus Sport Yacht tanulmány a Lexus Design által kidolgozott egyedülálló elképzelés. A hajót a Toyota Marine tervezte. Eddig egyetlen prototípus készült el a Wisconsin államban található Pulaski városban működő Marquis-Larson Boat Group közreműködésével. A 42 lábas sportjacht törzsét, belső vázát és felépítményét kézzel felvitt üvegszál-hálóból és vákuumszívott poliuretán gyantából készítették el. A Lexus Sport Yacht tanulmány két V8-as, ötliteres Lexus 2UR-GSE motort kapott tengeri használatra módosított változatban; ez ugyanaz az erőforrás, ami a Lexus RC F kupét, a GS F szedánt és az új LC 500 zászlóshajót is hajtja. High-tech multimédiás rendszereinek, kézműves fabetéteinek és bőrkárpitozásának köszönhetően a Lexus Sport Yacht tanulmány kifejezetten luxuskörülményeket biztosít, akár 8 utas számára is.

A Lexus Sport Yacht tanulmány műszaki adatai

Teljes hosszúság 12,7 m

Szélesség 3,86 m

Kapacitás 8 fő

Összteljesítmény 897 LE / 660 kW

Végsebesség 43 csomó

**A Japán Nemzetközi Hajókiállítás**

A Japán Nemzetközi Hajókiállítása japán hajóipar, és legjelentősebb, és egyben a világ hajóiparának egyik legfontosabb rendezvénye, amit idén a Yokohama Bayside Marina és a Tokió közelében fekvő Pacifico Yokohama területén tartottak idén március 8-11. között. Az „Év Hajója” díjakat egy 30 japán hajós újságíróból álló zsűri ítéli oda.

**A Toyota Marine**

Az 1990-ben alapított Toyota Marine a japán piac egyik legnagyobb luxusjacht-gyártója. A Toyota Marine Ponam-sorozatában üvegszálas sporthorgász hajók szerepelnek (26-30 láb), valamint luxus cabin-cruiserek 31 és 35lábas méretben; e hajók tartós és csendes héjazata alumíniumból készül. A Ponam modelleket takarékos turbódízel motorok hajtják, amelyeket a mérnökök a Lexus GX 300d (3,0 literes, 4 hengeres turbódízel) illetve az LX 450d (kettős turbótöltésű, 4,5 literes V8-as dízel) erőforrásaiból fejlesztettek ki. A Toyota Marine termékeit már korábban is kitüntették az „Év Hajója” címmel: 2016-ban a Toyota Ponam-28V prémium sport cruiser, 2014-ben a Toyota Ponam-31 sport cruiser, 2011-ben pedig a Toyota Ponam-35 luxus cruiser kapta meg ezt a megtisztelő címet.

**A Marquis-Larson Boat Group**

A Marquis-Larson Boat Group egy független magánvállalat, amely a Wisconsin államban található Pulaskiban működik; ez a cég tervezi, formatervezi és gyártja a Marquis Yacht, a Carver Yacht és a Larson márkákat. A Marquis termékcsalád csúcsmodellje a háromszintes Marquis 720 luxusjacht üvegszál erősítésű műanyag (FRP) hajótesttel, fedélzettel és felépítménnyel.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: zsombor.varga@toyota-ce.com